stanford-oval/wikipedia huggingface dataset:
ไข้เวสต์ไนล์

สำหรับไวรัส ดูที่ ไวรัสเวสต์ไนล์
| ไข้เวสต์ไนล์ |
| --- | --- |

ไวรัสเวสต์ไนล์
สาขาวิชา: โรคติดเชื้อ
อาการ: ไร้อาการ, ไข้, ปวดศีรษะ, อาเจียนหรือท้องร่วง และผื่นปวดกล้ามเนื้อ
ภาวะแทรกซ้อน: สมองอักเสบ, เยื่อหุ้มสมองอักเสบ
การตั้งต้น: 2–14 วันหลังติดเชื้อ
ระยะดำเนินโรค: หลายสัปดาห์ถึงหลายเดือน
สาเหตุ: ไวรัสเวสต์ไนล์ แพร่กระจายโดยยุง
วิธีวินิจฉัย: อิงจากอาการและตรวจเลือด
การป้องกัน: ลดจำนวนยุง, ป้องกันมิให้ยุงกัด
การรักษา: การรักษาตามอาการ (การรักษาอาการปวด)
พยากรณ์โรค: 10% เสี่ยงต่อการเสียชีวิตในรายที่มีอาการรุนแรง
ไข้เวสต์ไนล์ (อังกฤษ: West Nile fever) เป็นโรคติดเชื้อไวรัสเวสต์ไนล์ที่แพร่กระจายโดยยุง ผู้ติดเชื้อประมาณ 80% มีอาการเล็กน้อยหรือไร้อาการ ผู้ติดเชื้อประมาณ 20% มีไข้ ปวดศีรษะ อาเจียน และมีผื่น ผู้ติดเชื้อน้อยกว่า 1% มีภาวะสมองอักเสบหรือเยื่อหุ้มสมองอักเสบ ร่วมกับอาการคอแข็ง สับสน และชัก ผู้ป่วยอาจใช้เวลาหลายสัปดาห์หรือหลายเดือนในการฟื้นตัว ความเสี่ยงต่อการเสียชีวิตในผู้ป่วยที่ระบบประสาทได้รับผลกระทบอยู่ที่ประมาณ 10%
ไวรัสเวสต์ไนล์มักแพร่กระจายโดยยุงที่ได้รับเชื้อจากนกที่เป็นตัวเก็บเชื้อธรรมชาติ การติดเชื้อผ่านการถ่ายเลือด การปลูกถ่ายอวัยวะ การติดต่อจากแม่สู่ลูกระหว่างตั้งครรภ์ การคลอด และการเลี้ยงลูกด้วยนมแม่พบได้น้อย จึงไม่ได้ติดต่อจากคนสู่คนโดยตรง ผู้ป่วยที่อายุเกิน 60 ปีและมีปัญหาสุขภาพอื่นมีความเสี่ยงอาการรุนแรง การวินิจฉัยมักใช้การสอบถามอาการและตรวจเลือด
ยังไม่มีวัคซีนสำหรับรักษาไข้เวสต์ไนล์ในมนุษย์ วิธีที่ดีที่สุดในการลดความเสี่ยงติดเชื้อคือลดโอกาสการถูกยุงกัด การลดจำนวนยุงทำได้ด้วยการกำจัดแหล่งเพาะพันธุ์ยุงที่เป็นน้ำนิ่ง เช่น ในยางรถยนต์เก่า ถังน้ำ หรือสระว่ายน้ำ รวมถึงการใช้สารขับไล่แมลง มุ้งลวด และมุ้ง ไม่มีวิธีจำเพาะในการรักษา มีการใช้ยาระงับปวดในการลดอาการ
ไวรัสเวสต์ไนล์ถูกค้นพบในประเทศยูกันดาในปี ค.ศ. 1937 และถูกตรวจพบครั้งแรกในอเมริกาเหนือในปี ค.ศ. 1999 ไวรัสเวสต์ไนล์ยังพบในทวีปยุโรป แอฟริกา เอเชีย และออสเตรเลีย มีรายงานผู้ป่วยหลายพันรายต่อปีในสหรัฐ โดยพบมากในเดือนสิงหาคมและกันยายน ไข้เวสต์ไนล์สามารถเกิดเป็นโรคระบาดได้ อาการโรครุนแรงอาจพบได้ในม้าซึ่งมีวัคซีนรักษา ระบบเฝ้าระวังฝูงนกมีประโยชน์ในการสืบหาโอกาสการระบาดในมนุษย์ในขั้นต้น
ไข้สมองอักเสบเจอี

| Japanese encephalitis |
| --- | --- |
ชื่ออื่น: Japanese B encephalitis

The geographic distribution of Japanese encephalitis (dark green)
สาขาวิชา: Infectious disease
อาการ: Headache, fever, vomiting, confusion, seizures
การตั้งต้น: 5 to 15 days after infection
สาเหตุ: Japanese encephalitis virus (spread by mosquitoes)
วิธีวินิจฉัย: Blood or cerebrospinal fluid testing
การป้องกัน: Japanese encephalitis vaccine, avoiding mosquito bites
การรักษา: Supportive care
พยากรณ์โรค: Permanent neurological problems occur in up to half of survivors
ความชุก: 68,000
การเสียชีวิต: 17,000
ไข้สมองอักเสบเจอี (อังกฤษ: Japanese encephalitis, JE) เป็นโรคติดเชื้อชนิดหนึ่งเกิดกับสมอง มีเชื้อก่อโรคคือไวรัสไข้สมองอักเสบเจอี (Japanese encephalitis virus, JEV) ผู้ป่วยส่วนใหญ่ไม่มีอาการหรือมีอาการเพียงเล็กน้อย แต่ผู้ป่วยบางรายจะมีสมองอักเสบร่วมด้วย ในรายที่มีสมองอักเสบจะมีอาการปวดศีรษะ อาเจียน มีไข้ สับสน หรือชักได้ ระยะฟักตัวของโรคอยู่ที่ 5-15 วัน
การป้องกันโรคทำได้โดยการรับวัคซีนโรคไข้สมองอักเสบเจอีซึ่งมีความปลอดภัยและป้องกันโรคได้ วิธีอื่นๆ ได้แก่การป้องกันไม่ให้ยุงกัด เมื่อติดเชื้อแล้วยังไม่มีการรักษาจำเพาะ รักษาได้ด้วยการรักษาตามอาการเท่านั้น ผู้ป่วยส่วนใหญ่จะต้องเข้ารับการรักษาในโรงพยาบาล ผู้ป่วยราวครึ่งหนึ่งจะมีภาวะแทรกซ้อนหลังหายจากโรค
แหล่งข้อมูลอื่น

| --- | --- |
การจำแนกโรค: DICD-10: A83.0 ICD-9-CM: 062.0 MeSH: D004672 DiseasesDB: 7036
ทรัพยากรภายนอก: eMedicine: med/3158 Orphanet: 79139
ไข้สูงอย่างร้าย

| ไข้สูงอย่างร้าย (Malignant hyperthermia) |
| --- | --- |
ความผิดปกติในยีน Ryanodine Recepter 1 มักพบได้ในผู้ที่เคยเป็นหรือเป็น malignant hyperthermia, และอาจถูกใช้ในการหาความเสี่ยงที่จะเป็นโรคนี้ด้วย
บัญชีจำแนกและลิงก์ไปภายนอก
ICD-10: T88.3
ICD-9: 995.86
OMIM: 145600 154275 154276 600467 601887 601888
DiseasesDB: 7776
MedlinePlus: 001315
MeSH: D008305
GeneReviews:  Malignant Hyperthermia Susceptibility 
ไข้สูงอย่างร้าย (อังกฤษ: malignant hyperthermia (MH), malignant hyperpyrexia) คือสภาวะอันตรายถึงตายที่พบยาก ปกติเกิดจากการถูกกระตุ้นโดยการสัมผัสยาดมสลบ โดยเฉพาะอย่างยิ่งยาชาระเหยและยาสำหรับการปิดกั้นระบบประสาทและกล้ามเนื้อ จำพวก succinylcholine ในบุคคลที่แพ้ยาดังกล่าว ยาจะทำให้เกิด oxidative metabolism ของกล้ามเนื้อลายอย่างรุนแรงและไม่อาจควบคุมได้ ส่งผลให้ระบบไหลเวียนโลหิตล้มเหลวและเสียชีวิตได้หากไม่ได้รับการรักษาโดยเร็ว
ความผิดปกติที่ทำให้เกิดอาการ MH มีส่วนเกี่ยวข้องกับความผิดปกติของยีนออโตโซมเด่นที่มีความสำคัญอย่างน้อย 6 จุด  โดยเฉพาะอย่างยิ่ง ยีน ryanodine receptor (RYR1). ลักษณะความปกติ MH มักมีความเกี่ยวข้องทั้งทางกายภาพและทางพัธุกรรมกับ central core disease (CCD) ซึ่งเป็นความผิดปกติของยีนออโตโซมเด่นที่มีเอกลักษณ์เดียวกันทั้งอาการ MH และ myopathy. MH มักปรากฏในลักษณะของการไร้ความรู้สึก หรืออาการในลักษณะเดียวกัน อย่างไรก็ตาม ยังไม่มีการวิเคราะห์โดยตรงประเภทใดที่บ่งชี้อาการ MH ได้อย่างชัดเจน
ดูเพิ่ม

GeneReview/NIH/UW entry on Malignant Hyperthermia Susceptibility
Malignant Hyperthermia Association of the United States
Making Anesthesia Safer - Unraveling the Malignant Hyperthermia Puzzle เก็บถาวร 2008-05-09 ที่ เวย์แบ็กแมชชีน by Marilyn Green Larach, FASEB "Breakthroughs in Bioscience"
โรคกรรมพันธุ์ประหลาดแพ้ยาสลบ Malignant Hyperthermia เก็บถาวร 2016-02-27 ที่ เวย์แบ็กแมชชีน โดยกลุ่มงานวิสัญญี  โรงพยาบาลนครพิงค์
ไข่สั่น

ไข่สั่นชุดหนึ่งแบบมีสายเชื่อมกับเครื่องควบคุม
ไข่สั่น เม็ดสั่น หรือ ไข่รัก (อังกฤษ: egg vibrators, bullet vibrator หรือ love egg) เป็นอุปกรณ์มีลักษณะอย่างไข่สัตว์ปีกหรือกระสุนปืนสำหรับสร้างความสั่นสะเทือนเพื่อเร้ากำหนัดโดยสอดใส่เข้าไปในช่องคลอดหรือทวารหนัก มักเป็นส่วนหนึ่งของของเล่นทางกามวิสัยที่แยกชิ้นส่วนกันใช้งานได้ แต่ละชิ้นมักมีขนาดยาวสองถึงสามนิ้ว และสูงราวสามนิ้วครึ่ง
โครงสร้าง

ไข่สั่นประกอบด้วยอุปกรณ์สั่นซึ่งมีรูปดังไข่หรือกระสุนหนึ่งชิ้น โดยอาจมีสายไฟเชื่อมต่อหรือไม่ก็ได้ และมีเครื่องควบคุมระยะไกลหนึ่งชิ้นสำหรับสั่งการสั่นสะเทือนผ่านระบบคลื่นความถี่ทางวิทยุ ไข่สั่นบางรุ่นอาจมีวงจรรวมฝังอยู่เพื่อสร้างรูปแบบการสั่นที่พิเศษจากรูปแบบปรกติ เป็นต้นว่า เต้นเป็นจังหวะ (pulsation) หรือเพิ่มระดับความแรง (escalation) ได้ ซึ่งอาจช่วยประเทืองกามารมณ์ของผู้ใช้บางคน ไข่สั่นประเภทที่ไม่มีสายเชื่อมต่อนั้นเหมาะสำหรับใช้ในระยะไกล แต่ไม่เหมาะสำหรับทวารหนัก เพราะหลุดเข้าไปในรูทวารได้
ไข่สั้นนั้นประกอบขึ้นจากวัสดุจำพวกยาง ซิลิโคน โลหะ พลาสติก หรือแก้วอย่างใดอย่างหนึ่งหรือหลายอย่างประสมกัน และอาจหุ้มด้วยวัสดุอ่อนนุ่มยืดหยุ่นได้ เช่น เยลลี หรือซิลิโคน เพื่อประโยชน์ให้เกิดความสุขเมื่อสัมผัส วัสดุเหล่านี้บางทีก็ทำเป็นสีสันต่าง ๆ เพื่อให้ผู้ใช้รื่นเริงบันเทิงใจ
ไข่สั่นมีหลายประเภท แต่ละประเภทกำหนดขึ้นเพื่อใช้ประโยชน์หลายรูปแบบต่างกันไป เป็นต้นว่า ไข่เดี่ยว (single egg) มีไข่หนึ่งใบทำงานด้วยแผงควบคุมและใส่ถ่านที่ตัวไข่นั้นเอง ประเภทนี้มักสั่นอย่างเดียว ไม่มีหน้าที่พิเศษหลากหลายเหมือนประเภทอื่น, ไข่คู่ (double eggs) แยกกันสั่นด้วยอัตราความถี่และความเร็วต่างกันหรือเหมือนกันแล้วแต่กำหนด เพื่อเพิ่มการสั่นสะเทือนขึ้นอีกเท่า และไข่สั่นไร้สายประกอบเครื่องควบคุมระยะไกล (wireless love egg with a remote control) มีไข่จะกี่ใบก็แล้วแต่ ซึ่งล้วนไม่มีสายเชื่อม และทำงานตามที่เครื่องควบคุมระยะไกลสั่ง
ความบันเทิงใจ

ไข่สั่นเป็นของเล่นอเนกประสงค์ทางกามวิสัย ชายหรือหญิงก็ใช้ได้ทั้งสิ้น และอาจใช้ได้แก่หลาย ๆ ส่วนของร่างกาย เป็นต้นว่า สอดใส่ไข่สั่นเข้าไปในช่องคลอดดังสอดใส่แทมพอน (ผ้าอนามัยแบบสอด) แล้วให้ไข่สั่นทำงานเพื่อสร้างความสั่นสะเทือนเป็นช่วง ๆ ไป หรือใช้แก่ปุ่มกระสัน (clitoris) โดยตั้งไข่สั่นไว้กระหนาบกับปุ่มกระสันเป็นต้น หรือใช้แก่หัวนม ตลอดจนอัณฑะ และองคชาตก็ได้
ไข่สั่นอาจใช้ขณะสำเร็จความใคร่ด้วยตนเอง หรือก่อนหรือขณะร่วมประเวณีกันก็ได้ ไข่สั่นแบบไข่คู่นั้นมักใช้แก่ช่องคลอดและทวารหนัก หรืออาจใช้แก่ทวารหนักของคู่รักทั้งสองเมื่อสมสู่กัน หรือช่องคลอดของหญิงสาวรักร่วมเพศทั้งสองเมื่อร่วมประเวณีกันก็ได้
อนึ่ง ไข่สั่นอาจใช้ร่วมกับของเล่นทางกามวิสัยชิ้นอื่น เป็นต้นว่า พวงองคชาตแบบคล้องสะเอว เพื่อเร้ากำหนัดให้แก่หญิงผู้คล้อง
| ด ค กสรุปเพศสภาพของมนุษย์ |
| --- | --- |
สรีรวิทยา:  การแข็งตัวขององคชาต  องคชาตแข็งตัวขณะหลับ  ประจำเดือน  ความเสียวสุดยอดทางเพศ การหลั่งน้ำอสุจิและการหลั่งน้ำในเพศหญิง  การตั้งครรภ์  อารมณ์ทางเพศ 
อนามัยและการศึกษา:  การคุมกำเนิด  ถุงยางอนามัย  โรคภูมิแพ้น้ำอสุจิตัวเอง  เวชศาสตร์การเจริญพันธุ์ บุรุษเวชศาสตร์  นรีเวชศาสตร์  วิทยาระบบปัสสาวะ  การร่วมเพศอย่างปลอดภัย  เพศศึกษา  เพศบำบัด คู่เพศบำบัด  ความผิดปกติทางเพศ ภาวะหย่อนสมรรถภาพทางเพศ  ภาวะความต้องการทางเพศสูง  ภาวะความต้องการทางเพศต่ำ  โรคติดต่อทางเพศสัมพันธ์  เพศเวชศาสตร์ 
เอกลักษณ์:  เอกลักษณ์เพศภาวะ  อัตลักษณ์ทางเพศ  รสนิยมทางเพศ 
กฎหมาย:  อายุที่ยอมให้ร่วมประเวณีได้  อาชญากรรมการแพร่เชื้อเอชไอวี  การร่วมประเวณีกับญาติสนิท  การแสดงลามกอนาจาร  ความลามก  การข่มขืนกระทำชำเรา  การล่วงละเมิดทางเพศ  การคุกคามทางเพศ  การก่อกวนทางเพศ  การประพฤติมิชอบทางเพศ  ความรุนแรงทางเพศ 
ประวัติศาสตร์:  สงครามเพศนักคตินิยมสิทธิสตรี  ประวัติศาสตร์การวาดภาพกาม  การปฏิวัติทางเพศ 
ความสัมพันธ์และสังคม:  อนาธิปไตยกับความรักและเพศ  การวางแผนครอบครัว  โรคกามวิปริต  การมีคนรักหลายคน  ความสำส่อน  เพศสัมพันธ์ก่อนแต่งงาน  ความรักใคร่  การงดเว้นการมีเพศสัมพันธ์  การดึงดูดทางเพศ  ทุนทางเพศ  จริยธรรมทางเพศ  รูปธรรมทางเพศ 
แบ่งตามประเทศ:  เพศสภาพในประเทศจีน  เพศสภาพในประเทศญี่ปุ่น  เพศสภาพในประเทศเกาหลีใต้ 
กิจกรรมทางเพศ:  การร่วมเพศทางทวารหนัก  แบร์แบล็ก  บีดีเอสเอ็ม  การมีเพศสัมพันธ์กับเด็ก  การหลั่งใน  เอ็ดกิง  เฟทิชิซึม  การสำเร็จความใคร่ด้วยการสอดมือ  ฟิสติง  แก็งแบง  การร่วมเพศหมู่  การสำเร็จความใคร่ด้วยตนเอง  กลไกเพศสภาพของมนุษย์  การเล้าโลมที่หัวนม  การร่วมเพศแบบไม่สอดใส่  การหลั่งน้ำอสุจิลงใบหน้า (Facial)  การเกิดอารมณ์เพศจากเท้า  ฟุตจ็อบ  การบังคับสำเร็จความใคร่  Frot  แฮนด์จ็อบ  การร่วมประเวณีทางหน้าอก  ซูมาตะ  การร่วมเพศทางปาก 69  การเลียทวารหนัก  การเลียช่องคลอด  การดูดอวัยวะเพศชาย  Irrumatio  การมีเพศสัมพันธ์ในอวกาศ  ท่วงท่าการร่วมเพศ  จินตนาการทางเพศ  การร่วมเพศ เล้าโล้มก่อนมีเพศสัมพันธ์  การร่วมเพศแบบสอดใส่  การสลับคู่  การตีฉิ่ง  การขมิบช่องคลอด  Quickie  ราดปัสสวะ  การร่วมเพศเสมือน ไซเบอร์เซ็กซ์  Dirty talk  การแข่งขันเสื้อเปียกน้ำ  Circle jerk  การทรมานอัณฑะและองคชาต  การหลั่งนอก  Coprophilia  เพศสัมพันธ์เมจิก  สโนว์บอลลิง  การอมถุงอัณฑะ  วีนัสบัตเตอร์ฟลาย 
อุตสาหกรรมทางเพศ:  วิดีโอเกมสำหรับผู้ใหญ่  เซ็กซ์ทัวร์ เซ็กซ์ทัวร์หญิง  เซ็กซ์ทัวร์เด็ก  ศิลปะเร้ากำหนัด  สื่อลามก ภาพยนตร์ลามก  สื่อลามกเกย์  การค้าประเวณี  ตลกหยาบโลน  พิพิธภัณฑ์เพศศึกษา  เซ็กซ์ชอป  เซ็กซ์ทอย  Strip club  เว็บไซต์ลามก 
 ดูเพิ่ม กลุ่มบุคคลที่มีความหลากหลายทางเพศ ความคลั่งไคล้ทางเพศในวัตถุ
ไนต์คลับ

ไนต์คลับ (อังกฤษ: nightclub หรือสะกด night club หรือ club) เป็นสถานที่บันเทิงสำหรับพบปะ ดื่ม เต้นรำ ที่โดยมากจะเป็นธุรกิจกลางคืน คนที่มาไนต์คลับบ่อย ๆ จะเรียกว่า คลับเบอร์ (clubber) ไนต์คลับนั้นมีความแตกต่างจาก บาร์, ผับหรือโรงเหล้า คือ มีพื้นที่เต้นรำที่เรียก แด๊นซ์ฟลอร์และมีบูธดีเจ ที่เล่นเพลงจำพวกแด๊นซ์และเพลงป็อป บางไนต์คลับมากิจกรรมบันเทิงอื่น เช่น ตลก, นักเต้น โก-โก้, นักเต้นเปลื้องผ้า
ดนตรีในไนต์คลับมีทั้งที่เป็นวงไลฟ์แบนด์ หรือเป็นเพลงมิกซ์จากดีเจ ส่วนใหญ่แนวเพลงที่เล่นจะเป็นเทคโน, ดนตรีเฮาส์, เฮฟวีเมทัล, การาจ, ฮิปฮอป หรือซัลซ่า
ไถ เจิ้งเซียว

| ไถ เจิ้งเซียว 邰正宵 |
| --- | --- |
ไถ เจิ้งเซียวในไทเป 30 มีนาคม 2024
สารนิเทศภูมิหลัง
เกิด:  (1966-11-06) 6 พฤศจิกายน ค.ศ. 1966 (58 ปี) ไถ เจิ้งเซียว ฮ่องกง
อาชีพ: นักร้อง
ปีที่แสดง: ค.ศ. 1988–ปัจจุบัน
ไถ เจิ้งเซียว (จีน: 邰正宵; พินอิน: Tái Zhèngxiāo, กวางตุ้ง: ถ่อย แจงซิ้ว; อังกฤษ: Samuel Tai, เกิด 6 พฤศจิกายน ค.ศ. 1966) เป็นนักร้องชาย เกิดที่ฮ่องกงเรียนที่ไต้หวัน ปัจจุบันอาศัยอยู่ในไต้หวันเป็นหลัก และมีผลงานในจีนแผ่นดินใหญ่ด้วย
ผลงานของเขาที่รู้จักดีไปทั่วและถูกนำไปแปลเป็นภาษาต่างๆมากมายคือเพลง 九佰九拾九朵玫瑰 (กุหลาบเก้าร้อยเก้าสิบเก้าดอก) ในอัลบัม 找一個字代替 (หาหนึ่งอักษรมาแทนที่) ปี 1993 ซึ่งฉบับภาษาไทยคือเพลง "กุหลาบแดง" ร้องโดย ไก่ พรรณนิภา เพลงนี้ทำให้เขาเป็นที่รู้จักในฉายาว่า "เจ้าชายกุหลาบ" (玫瑰王子)
ผลงานที่ผ่านมา > ผลงานเพลง

理想男孩 (1990)
痴心的我 (1990)
為我喝采 (1992)
找一個字代替 (1993)
千紙鶴, 想你想得好孤寂 (1994)
用情太深 (1995)
一千零一夜 (1995)
愛歸零 (1996)
You Are So Vain (1996)
月光 海洋 夢 (1996)
俘虜 (1997)
相思如麻 (1998)
再等一百年 (2000)
兩邊 (2003)
千古不變的愛 (2004)
藍色貝殼 (2006)
我不配 (2007)
九霄云外 (2009)
奇經八脈 (2010)
情歌一首首 (2011)
起初 (2012)
โอลิมปิกเยาวชนฤดูร้อน 2014

| --- | --- |
สัญลักษณ์การแข่งขันโอลิมปิกเยาวชนฤดูร้อนครั้งที่ 2
เมืองเจ้าภาพ:  หนานจิง ประเทศจีน
คำขวัญ: Share the Games, Share our Dreams.
ประเทศเข้าร่วม: 201 ประเทศ (ล่าสุด)
นักกีฬาเข้าร่วม: 3,600 คน (ประมาณ)
กีฬา: 28 ชนิด
พิธีปิด: 28 สิงหาคม พ.ศ. 2557
ประธานพิธี: ประธานาธิบดี สี จิ้นผิง (พิธีเปิด) ประธาน โทมัส บัค (พิธีปิด)
ผู้จุดคบเพลิง: เฉิน รั่วหลิน (กระโดดน้ำ)
สนามกีฬาหลัก: ศูนย์กีฬาโอลิมปิกหนานจิง
กีฬาโอลิมปิกเยาวชนฤดูร้อน  2014 หรือ ยูธโอลิมปิกเกมส์ 2014 (อังกฤษ: 2014 Summer Youth Olympics) เป็นการแข่งขันโอลิมปิกเยาวชนฤดูร้อนครั้งที่ 2 การแข่งขันนี้จัดขึ้นสำหรับเยาวชน ที่มีอายุระหว่าง 14-18 ปี โดยการแข่งขันจะจัดขึ้นระหว่างวันที่ 16 สิงหาคม ถึง 28 สิงหาคม พ.ศ. 2557 ที่เมืองหนานจิง สาธารณรัฐประชาชนจีน
การคัดเลือกเจ้าภาพ

บทความหลัก: การเสนอตัวเป็นเจ้าภาพโอลิมปิกเยาวชนฤดูร้อน 2014
การประกาศเมืองเจ้าภาพมีขึ้นเมื่อวันที่ 10 กุมภาพันธ์ พ.ศ. 2553 ในสมัยประชุมคณะกรรมการโอลิมปิกสากลที่ 122 ที่เมืองแวนคูเวอร์ ประเทศแคนาดา ก่อนการแข่งขันโอลิมปิกฤดูหนาว 2010
| ผลโหวตเจ้าภาพโอลิมปิกเยาวชนฤดูร้อน 2014 |
| --- | --- | --- | --- | --- | --- |
| เมือง | ประเทศ | ผลโหวต |  |  |  |
| หนานจิง |  จีน | 47 |  |  |  |
| พอซนาน |  โปแลนด์ | 42 |  |  |  |
เมษายน พ.ศ. 2552 คณะกรรมการโอลิมปิกแห่งชาติของประเทศที่ต้องการเสนอตัวเป็นเจ้าภาพส่งรายละเอียดมายังคณะกรรมการโอลิมปิกสากล
กันยายน พ.ศ. 2552 คณะกรรมการโอลิมปิกสากลเดินทางไปตรวจสอบเพื่อให้คะแนนเมืองที่ขอเสนอเป็นเจ้าภาพในด้านต่าง ๆ
ธันวาคม พ.ศ. 2552 คณะกรรมการโอลิมปิกสากลประกาศผลการคัดเลือกเมืองที่ขอเสนอเป็นตัวเป็นเจ้าภาพ 2 เมือง ในรอบสุดท้าย
10 กุมภาพันธ์ พ.ศ. 2553 คณะกรรมการโอลิมปิกสากลตัดสินเลือกเจ้าภาพโอลิมปิกเยาวชนฤดูร้อน 2014
มาสคอต

เช่นเดียวกับโอลิมปิกครั้งที่ผ่านมา สิ่งที่เป็นตัวแทนและสีสันของการแข่งขันคือ มาสคอต โดยในการแข่งขันครั้งนี้ เลือกที่ใช้ตัวมาสคอตชื่อ หนานจิงเลอเล่อ (จีน: 砳砳) ซึ่งสะท้อนศักยภาพของเมืองหนานจิงที่พร้อมจะเป็นเจ้าภาพ และสีต่างๆบนตัวของมาสคอตนั้น แสดงให้เห็นถึงพลังและจิตวิญญาณของนักกีฬารุ่นเยาวชนในการแข่งขันครั้งนี้
จุดประสงค์

โอลิมปิกเยาวชนฤดูร้อน เป็นแบบของกิจกรรมที่แสดงให้เห็นถึงศักยภาพและความหลากหลายของเยาวชน การแข่งขันในครั้งนี้จึงเป็นเสมือนการส่งเสริมด้านกีฬาและทำให้เยาวชนเป็นคนรอบรู้ด้วยจิตวิญญาณที่แท้จริงของกีฬา นักกีฬาที่หลายคนรู้จักกันดีและนักวิชาการให้ความเห็นว่า การแข่งขันครั้งนี้น่าจะมีพิธีการในแบบประเพณีของกีฬาโอลิมปิก คือ การวิ่งคบเพลิง เพื่อแสดงให้เห็นจิตวิญญาณของเยาวชนในการแข่งขันโอลิมปิก
ชนิดกีฬาที่แข่งขัน

ในการแข่งขันโอลิมปิกเยาวชนฤดูร้อนในครั้งนี้ จัดการแข่งขันทั้งหมด 222 ประเภท จาก 28 ชนิดกีฬา (เดิม 26 ชนิดกีฬา) โดยได้บรรจุกอล์ฟ และรักบี้ ในการแข่งขันครั้งนี้ด้วย ตัวเลขในวงเล็บคือจำนวนของเหรียญทองในกีฬาประเภทนั้นๆ
| 0 | 1 | 2 | 3 |
| --- | --- | --- | --- |
|  กีฬาทางน้ำ  กระโดดน้ำ (4+1)   ว่ายน้ำ (34+2)   ยิงธนู (3)   กรีฑา (36+1)   แบดมินตัน (2+1)   บาสเกตบอล 3x3 (4)   วอลเลย์บอลชายหาด (2)   มวยสากลสมัครเล่น (15)   เรือแคนู (8) |   จักรยาน (2+1)   ขี่ม้า (1+1)   ฟันดาบ (6+1)   ฮอกกี้ (2)   ฟุตบอล (2)   กอล์ฟ (2+1)   ยิมนาสติก ยิมนาสติกสากล (12)  ยิมนาสติกลีลา (2)  ทรัมโปลีน (2) |   แฮนด์บอล (2)   ยูโด (8+1)   ปัญจกีฬาสมัยใหม่ (2+1)   เรือพาย (4)   รักบี้ 7 คน (2)   เรือใบ (4)   ยิงปืน (4+2) |   เทเบิลเทนนิส (2+1)   เทควันโด (10)   เทนนิส (2+3)   ไตรกีฬา (2+1)   ยกน้ำหนัก (11)   มวยปล้ำ (14) |
ชนิดกีฬาที่แข่งขัน > กีฬาสาธิต

ปีนหน้าผา (2+3)
โรลเลอร์สเกตความเร็ว (2+1)
สเกตบอร์ด (11)
วูซู (14)
ปฏิทินการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  ●  | พิธีเปิด |  ●  | รอบคัดเลือก |  ●  | รอบชิงชนะเลิศ |  ●  | พิธีปิด |
| สิงหาคม 2014 | 14th พฤ>  | 15th ศ>  | 16th ส>  | 17th อา>  | 18th จ>  | 19th อ>  | 20th พ>  | 21st พฤ>  | 23rd ศ>  | 24th ส>  | 25th อา>  | 26th จ>  | 24th อ>  | 27th พ>  | 28th พฤ>  | จำนวน เหรียญ ทอง |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| พิธีการ |  |  | ● |  |  |  |  |  |  |  |  |  |  |  | ● |  |
|  กระโดดน้ำ |  |  |  |  |  |  |  |  |  |  |  |  |  |  |  | 5 |
|  ว่ายน้ำ |  |  |  |  |  |  |  |  |  |  |  |  |  |  |  | 36 |
|  ยิงธนู |  |  |  |  |  |  |  |  | ● | ● |  |  |  |  |  | 3 |
|  กรีฑา |  |  |  |  |  |  | ● | ● | ● |  |  |  |  |  |  | 37 |
|  แบดมินตัน |  |  |  | ● | ● | ● | ● | ● |  |  |  |  |  |  |  | 3 |
|  บาสเกตบอล 3×3 |  |  |  |  | ● | ● | ● |  | ● | ● | ● | ● |  |  |  | 4 |
|  วอลเลย์บอลชายหาด |  |  |  | ● | ● | ● |  | ● | ● |  | ● | ● |  |  |  | 2 |
|  มวยสากลสมัครเล่น |  |  |  |  |  |  |  |  |  | ● | ● | ● |  |  |  | 13 |
|  เรือแคนู |  |  |  |  |  |  |  |  |  | ● |  |  | ● |  |  | 8 |
|  จักรยาน |  |  |  | ● | ● | ● | ● |  |  |  |  |  |  |  |  | 3 |
|  ขี่ม้า |  |  |  |  |  | ● |  | ● | ● | ● |  |  |  |  |  | 2 |
|  ฟันดาบ |  |  |  |  |  |  |  |  |  |  |  |  |  |  |  | 7 |
|  ฮอกกี้ |  |  |  | ● | ● | ● | ● | ● |  | ● | ● | ● |  |  |  | 2 |
|  ฟุตบอล | ● | ● |  | ● | ● |  | ● | ● |  | ● | ● | ● |  |  |  | 2 |
|  กอล์ฟ |  |  |  |  |  | ● | ● |  |  |  | ● | ● |  |  |  | 3 |
|  ยิมนาสติก |  |  |  | ● | ● |  |  |  |  |  |  |  | ● |  |  | 16 |
|  แฮนด์บอล |  |  |  |  |  |  | ● | ● | ● |  | ● |  |  |  |  | 2 |
|  ยูโด |  |  |  |  |  |  |  |  |  |  |  |  |  |  |  | 9 |
|  ปัญจกีฬาสมัยใหม่ |  |  |  |  |  |  |  |  | ● |  |  |  |  |  |  | 3 |
|  เรือพาย |  |  |  | ● | ● | ● |  |  |  |  |  |  |  |  |  | 4 |
|  รักบี้ 7 ฝ่าย |  |  |  | ● | ● | ● |  |  |  |  |  |  |  |  |  | 2 |
|  เรือใบ |  |  |  |  | ● | ● | ● |  | ● |  |  |  |  |  |  | 4 |
|  ยิงปืน |  |  |  |  |  |  |  |  |  |  |  |  |  |  |  | 6 |
|  เทเบิลเทนนิส |  |  |  | ● | ● | ● | ● | ● | ● |  |  |  |  |  |  | 3 |
|  เทควันโด |  |  |  |  |  |  |  |  |  |  |  |  |  |  |  | 10 |
|  เทนนิส |  |  |  | ● | ● | ● | ● | ● | ● |  |  |  |  |  |  | 5 |
|  ไตรกีฬา |  |  |  |  |  |  |  |  |  |  |  |  |  |  |  | 3 |
|  ยกน้ำหนัก |  |  |  |  |  |  |  |  |  |  |  |  |  |  |  | 11 |
|  มวยปล้ำ |  |  |  |  |  |  |  |  |  |  |  |  |  |  |  | 14  |
| จำนวนเหรียญทองแต่ละวัน |  |  |  |  |  |  |  |  |  |  |  |  |  |  |  | 222 |
| จำนวนเหรียญทองสะสม |  |  |  |  |  |  |  |  |  |  |  |  |  |  | 222 | 222 |
| สิงหาคม 2014 | 14th พฤ. | 15th ศ. | 16th ส. | 17th อา. | 18th จ. | 19th อ. | 20th พ. | 21st พฤ. | 23rd ศ. | 24th ส. | 25th อา. | 26th จ. | 24th อ. | 27th พ. | 28th พฤ. | จำนวน เหรียญ ทอง |
ประเทศที่เข้าแข่งขัน

ในการแข่งขันครั้งนี้ มี 139 ประเทศ ที่มีนักกีฬาเข้าแข่งขันอย่างน้อย 1 คน อย่างไรก็ตาม ประเทศที่มีนักกีฬามากที่สุด คือ จีน 142 คน ตามมาด้วย เกาหลีใต้ 43 คน โดยในการแข่งครั้งนี้ ประเทศไทย มีนักกีฬาที่สามารถเข้าแข่งขันได้แล้ว 12 คน จากรายการคัดเลือกต่าง ๆ
สนามแข่งขัน

สนามแข่งขันในการแข่งขันครั้งนี้ ส่วนใหญ่ตั้งอยู่ในทั้ง 4 โซนของเมืองหนานจิง ยกเว้นจักรยาน เรือใบ และไตรกีฬา ที่สนามแข่งขันตั้งอยู่ในเมืองอื่น
หนานจิง โอลิมปิก สปอร์ต เซ็นเตอร์ - กรีฑา, ยิมนาสติก, กีฬาทางน้ำ และ ปัญจกีฬาสมัยใหม่
เฟิงฉัน สปอร์ต เทรนนิ่ง เบสท์ - ยิงธนู และ ยิงปิน
เจียงหนิง สปอร์ต เซ็นเตอร์ - ฟุตบอล และแฮนด์บอล
หนานจิง ชานวู่ เลคส์ พาร์ค - ไตรกีฬา
วู่ไตฉ่าน ยิมเนเซียม - ฟุตบอล, บาสเกตบอล และเทเบิลเทนนิส
หลงเจียง ยิมเนเซียม - ยูโด และมวยปล้ำ
ซินฉวง อิเควสเตียน เวนูร์ - ขี่ม้า
หนานจิง อินเตอร์เนชั่นแนล เอ็กซ์โป เซ็นเตอร์ - มวยสากลสมัครเล่น, เทควันโด, ฟันดาบ, ปัญจกีฬาสมัยใหม่ และยกน้ำหนัก
หนานจิง สปอร์ต พาร์ค - จักรยาน, ฮอกกี้, รักบี้ 7 ฝ่าย และวอลเลย์บอลชายหาด
ชานวู่ เลค โรลลิ่ง แคนู เวนูร์ - เรือแคนู และเรือพาย
หนานจิง สปอร์ต อินซูลิส - แบดมินตัน และเทนนิส
หลาวฉาน เนชั่นแนล ฟอเรสต์ พาร์ค - จักรยาน
จินหนิว เลค เซลลิง เวนูร์ - เรือใบ
หนานจิง จงฉ่าน อินเตอร์เนชั่นแนล กอล์ฟ คลับ - กอล์ฟ
สรุปเหรียญการแข่งขัน

ดูเพิ่ม: สรุปเหรียญโอลิมปิกเยาวชนฤดูร้อน 2014
ไข้กาฬหลังแอ่น

| ไข้กาฬหลังแอ่น (Meningococcal disease) |
| --- | --- |

Charlotte Cleverley-Bisman หนึ่งในผู้ป่วยที่อายุน้อยที่สุดที่รอดชีวิตจากโรคนี้ แขนที่ติดเชื้อในภาพได้ถูกผ่าตัดออกในเวลาต่อมา
สาขาวิชา: Infectious disease, critical care medicine
ไข้กาฬหลังแอ่น, ไข้กาฬนกนางแอ่น หรือ การติดเชื้อเมนิงโกค็อกคัส (อังกฤษ: meningococcal disease) คือกลุ่มของโรคติดเชื้อ ที่เกิดจากการติดเชื้อแบคทีเรียสายพันธุ์ Neisseria meningitidis หรืออีกชื่อว่าเมนิงโกค็อกคัส (meningococcus) ซึ่งเป็นโรคที่หากไม่ได้รับการรักษาที่เหมาะสมจะมีอัตราการเสียชีวิตสูงมาก แม้เชื้อนี้จะพบเป็นสาเหตุของโรคเยื่อหุ้มสมองอักเสบได้บ่อย แต่การติดเชื้อนี้เข้าสู่กระแสเลือดเป็นภาวะที่มีอันตรายกว่ามาก โรคเยื่อหุ้มสมองอักเสบจากเชื้อเมนิงโกค็อกคัส (meningococcal meningitis) และโรคติดเชื้อเมนิงโกค็อกคัสเข้ากระแสเลือด (meningococcemia) เป็นสาเหตุของการเจ็บป่วย พิการ และเสียชีวิต ที่สำคัญ ทั้งในประเทศที่พัฒนาแล้วและกำลังพัฒนาทั่วโลก
ยังไม่เป็นที่เข้าใจดีนักว่าการติดเชื้อนี้ทำให้เกิดโรคที่มีความรุนแรงเป็นลักษณะเฉพาะเช่นนี้ได้อย่างไร คนปกติจำนวนมากมีเชื้อนี้อาศัยอยู่ในร่างกายเป็นปกติโดยไม่ได้ทำให้เกิดโรค แต่หากเชื้อหลุดเข้ากระแสเลือดไปยังสมองก็จะทำให้เกิดโรคร้ายแรงเช่นนี้ได้ ในช่วงหลายปีที่ผ่านมาผู้เชี่ยวชาญหลายคนได้พยายามทำความเข้าใจชีววิทยาของเชื้อ meningococcus และปฏิสัมพันธ์ระหว่างเชื้อกับร่างกาย อย่างไรก็ดีมีการพัฒนาวิธีการรักษาและวัคซีนที่ได้ผลดีออกมาใช้แล้ว และยังต้องมีการพัฒนาต่อเนื่องโดยความร่วมมือระหว่างผู้เชี่ยวชาญหลายสาขา
ในช่วง 13 ปี ที่ผ่านมา อุบัติการณ์ของผู้ป่วยไข้กาฬหลังแอ่น ในพื้นที่ที่มีการระบาดของเชื้ออยู่เป็นปกติ อยู่ที่ 1-5 ต่อ 100,000 ประชากร ในประเทศที่พัฒนาแล้ว และ 10-25 ต่อ 100,000 ประชากร ในประเทศที่กำลังพัฒนา ส่วนในช่วงที่มีการระบาดทั่วนั้นมีอุบัติการณ์สูงถึง 100 ต่อ 100,000 ประชากร ในสหรัฐอเมริกามีผู้ป่วยเยื่อหุ้มสมองอักเสบจากเชื้อแบคทีเรียประมาณ 2,600 ราย ต่อปี และในประเทศที่กำลังพัฒนาพบประมาณ 333,000 ราย ต่อปี และมีอัตราผู้ป่วยตายอยู่ที่ 10-20%
แม้ไข้กาฬหลังแอ่นจะไม่ได้ติดต่อง่ายเท่าโรคหวัด แต่ก็สามารถติดต่อผ่านน้ำลาย หรือผ่านการสัมผัสผู้ป่วยอย่างใกล้ชิดต่อเนื่องเป็นเวลานานได้
การรักษาและพยากรณ์โรค

ผู้ป่วยที่สงสัยป่วยไข้กาฬหลังแอ่นควรได้รับการรักษาทันทีโดยไม่ต้องรอผลการตรวจทางห้องปฏิบัติการ โดยหน่วยบริการปฐมภูมิมักฉีด benzylpenicillin เข้ากล้ามเนื้อ และส่งผู้ป่วยไปยังหน่วยบริการระดับสูงกว่าต่อไป เมื่อถึงโรงพยาบาลแล้วผู้ป่วยมักได้ยาปฏิชีวนะเข้าทางหลอดเลือดดำ ส่วนใหญ่เป็น cephalosporin รุ่นที่ 3 เช่น ceftriaxone หรือ cefotaxime ทั้งนี้ benzylpenicillin และ chloramphenicol ก็ได้ผลเช่นกัน นอกจากนี้ยังควรได้รับการรักษาประคับประคองอื่นๆ ตามความเหมาะสม เช่น การให้สารน้ำทางหลอดเลือดดำ การให้ออกซิเจน การให้ยากระตุ้นความดันเลือด เช่น dopamine หรือ dobutamine รวมทั้งการรักษาภาวะความดันในกะโหลกศีรษะขึ้นสูง ผู้ป่วยบางรายอาจควรได้รับการรักษาด้วย steroid แต่ยังไม่มีข้อมูลสนับสนุนว่าจะมีผลดีในระยะยาว
แหล่งข้อมูลอื่น

| --- | --- |
การจำแนกโรค: DICD-10: A39 ICD-9-CM: 036.9 MeSH: D008589 DiseasesDB: 8847 SNOMED CT: 23511006
ทรัพยากรภายนอก: MedlinePlus: 000608
แม่แบบ:DermAtlas
ไทโซ ซูงิตานิ

นักกีฬาขี่ม้าชาวญี่ปุ่น
ไทโซ ซูงิตานิ (ญี่ปุ่น: 杉谷泰造; เกิดวันที่ 27 มิถุนายน ค.ศ. 1976 ที่อิซูมิ ประเทศญี่ปุ่น) เป็นนักกีฬาขี่ม้าโอลิมปิกประเภทกระโดดข้ามเครื่องกีดขวางชาวญี่ปุ่น ในฐานะตัวแทนประเทศญี่ปุ่น เขาเข้าร่วมการแข่งโอลิมปิกฤดูร้อนหกครั้งติดต่อกัน (ใน ค.ศ. 1996, 2000, 2004, 2008, 2012 และ 2016) เขาได้อันดับที่ 11 ในการแข่งกระโดดข้ามเครื่องกีดขวางทีมเมื่อ ค.ศ. 2000 ขณะเดียวกัน ตำแหน่งที่ดีที่สุดของเขาในปัจจุบันในการแข่งโอลิมปิกคืออันดับที่ 15 ที่เอเธนส์ ใน ค.ศ. 2004
เขาเป็นบุตรชายของมาซายาซุ ซูงิตานิ ซึ่งเป็นนักแข่งม้าโอลิมปิกและเจ้าของสโมสรขี่ม้า โดยหลังจากสำเร็จการศึกษาจากคะเนเดียนอะคาเดมีที่โคเบะใน ค.ศ. 1996 เขาได้ย้ายไปประเทศเนเธอร์แลนด์เพื่อรับการฝึกสอนโดยเฮ็งก์ นูเรน ผู้เป็นอดีตแชมป์ชาวดัตช์
นอกจากนี้ ซูงิตานิยังเข้าร่วมการแข่งขี่ม้าชิงแชมป์โลกถึงหกครั้ง (แต่ละครั้งตั้งแต่ ค.ศ. 1994 ถึง ค.ศ. 2014) และรอบชิงชนะเลิศการแข่งกีฬาขี่ม้ากระโดดข้ามเครื่องกีดขวางเวิลด์คัพอีกสองครั้ง (ใน ค.ศ. 2000 และ ค.ศ. 2007) ซึ่งใน ค.ศ. 2010 เขาได้อันดับ 10 ในการแข่งขี่ม้าชิงแชมป์โลกที่รัฐเคนทักกี
ซูงิตานิได้รับรางวัลเหรียญทองแดงสองเหรียญจากการแข่งเอเชียนเกมส์ 2014 ที่อินช็อน ประเทศเกาหลีใต้
รวมถึงเขายังเป็นผู้ฝึกสอนกีฬาขี่ม้ากระโดดข้ามเครื่องกีดขวางให้แก่ธีรยา เชาวนโยธิน ซึ่งเป็นนักกีฬาขี่ม้าจากประเทศไทย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ไทโซ ซูงิตานิ
การนับถอยหลัง

สำหรับภาพยนตร์ไทย ดูที่ เดอะ เคาท์ดาวน์
สำหรับเกมโชว์ในอังกฤษ ดูที่ เคาต์ดาวน์ (รายการโทรทัศน์)
การนับถอยหลัง หรือ เคานต์ดาวน์ หรือ ขียติคณนา (อังกฤษ: Countdown) คือการนับตัวเลขถอยหลัง ในหลักวินาที นาที ชั่วโมง และ วัน หรือหน่วยเวลาอื่นเพื่อนับถอยหลังสู่เหตุการณ์ที่จะเกิดขึ้นหรือวันกำหนด หมดเวลา โดยทั่วไปแล้วจะนับถอยหลังในโอกาสอย่างเช่น การปล่อยจรวดหรือยานอวกาศ การจุดระเบิด การเริ่มการแข่งขัน หรือนับถอยหลังสู่วันปีใหม่
ดูเพิ่ม

สถานีย่อยเวลา